4. Բանակցող նախագահները նաեւ կարեւորել են «կարգավորման համատեքստում փոխվստահության ամրապնդմանն» ուղղված պայմանների ստեղծման նպատակով միջոցների ձեռնարկման հնարավորությունների ընդլայնումը։ Սրանից կարելի է ենթադրել, որ Ադրբեջանում պետք է որ վերանայվի հակահայկական քարոզչություն տանելու քաղաքականությունը։ Սակայն պետք է նկատել, որ հռչակագրի այս՝ հինգերորդ կետը պարզ դեկլարատիվ բնույթ ունի, որովհետեւ ոչ միայն այդ միջոցների ձեռնարկման նկատմամբ վերահսկողություն սահմանելու խնդիր չի դրվում, այլեւ երկրների հայեցողությանն է թողնվում խնդրի լուծումը։